**SAK 5.14.2020
Klubbar FO Vestland**

**Forslagsstillar: Interimstyret**
**Forslag vedtak: Årsmøte FO Vestland vedtar sak «Klubbar FO Vestland»**

# KLUBBAR FO VESTLAND

FO-klubben er FO sitt lokale ledd hjå den einskilde arbeidsgjevar. FO-medlemmer som bur i same by kan dermed godt tilhøyre ulike klubbar. Om ein jobbar i eit av helseføretaka tilhøyrer ein klubben der, eller har ein arbeidsplassen sin i Bufetat tilhøyrer ein klubben der. Dei kommuneansatte har sin FO-klubb. Årsaken til at FO-klubbane er organisert etter kva arbeidsgjevar ein har, er at dei lover og avtaler som regulerar forholdet på arbeidsplassen kan være forskjellig fra arbeidsgjevar til arbeidsgjevar og ulike tariffområder.

Kvardagen til ein tillitsvald i FO-klubben vil derfor variere fra stad til stad. Felles for alle klubbtillitsvalde er likevel at dei er valde for å representere sine FO-kollegaer ovanfor arbeidsgjevar.

### Klubben sitt ansvar:

* Klubben vel tillitsvalde etter hovudavtala som representerer medlemmene ovanfor arbeidsgjevar.
* Klubben vel og representantar til fylkesavdelinga sitt representantskap.

FO Vestland sitt representantskap vert organisert slik at klubbane i KS vert organisert innanfor kvar sin region. Bergen kommune er egen klubb.

Døme: Nordfjord er til saman 5 klubbar. Medlemstalet samla for desse klubbane er 124. Det løyser ut 4 representantar frå denne regionen inn i representantskapet for FO Vestland. Desse 5 klubbane må kome med forslag på kandidatar som skal velgast. Dette vil skje i eit felles Regionmøte. Dei representantane som vert valde inn, skal representere alle 5 klubbane, ikkje berre sin eigen.

Det vil bli organisert 2 samlingar – Regionmøter- i året i kvar region, der tillitsvalde og dei valde representantane kan møtast. Desse samlingane vil innehalde skulering for både tillitsvalde og representantar. Til desse samlingane vil tillitsvalde ha rett til permisjon etter HA §3-6 og for representantar etter HA § 3-5, inntil 12 dagar pr. kalenderår.

### Klubben sine viktigaste oppgåver er å:

* Ivareta FO-medlemmene sine interesser som arbeidstakarar og profesjonsutøvarar innafor verksemdene
* Arbeide for å rekruttere og behalde medlemmer
* Avhalde medlemsmøter etter behov

I ein stor klubb vil den hovudtillitsvalde ofte ha ansvar for FO medlemmer på ei rekke ulike arbeidsplassar, kontor og verksemder. I større kommunar eller andre verksemder velgjer ein og gjerne plasstillitsvalde, det vil seie tillitsvalde som tek seg av oppgåvene på det einskilde kontor eller tenestestad. Plasstillitsvalde har og rettar og plikter gjennom hovudavtala, og må derfor opplyse sin arbeidsgjevar om at dei er valde. Den hovudtillitsvalde si oppgåve er å koordinere arbeidet mellom dei ulike tillitsvalde og FO-klubben som heilheit, i tillegg til kontakt opp mot arbeidsgjevar. Ved å danne eit klubbstyre kan ein fordele arbeidsoppgåvene på fleire og ein har eit forum å drøfte aktuelle saker med. Eit klubbstyre kan bestå av til dømes hovedtillitsvalgt og plasstillitsvalde, eller andre som ynskjer å sitte i eit klubbstyre. Det er ikkje nødvendigvis slik at det er hovudtillitsvald som er klubbleiar om anna er hensiktsmessig. Om desse verva delast, er det viktig å skilje mellom det å være vald ovanfor arbeidsgjevar (hovudtillitsvald eller vanleg tillitsvald med rettar etter hovudavtala) og det å være vald etter FO sine vedtekter (organisasjonstillitsvald utan slike rettar).

Styret i klubben skal velgjast av medlemmane på klubben sitt årsmøte. Meir om innkalling og dagsorden til årsmøte, finnast i FO sine vedtekter. Klubbstyret skal føre referat frå sine møter og eventuelle medlemsmøter.

### Nokon av klubbstyret sine oppgåver:

* Være eit diskusjonsforum for hovudtillitsvald
* Delta i det praktiske arbeidet med lokale lønsforhandlingar. Til dømes arbeid med å sende ut kravskjema, arrangere medlemsmøter, diskutere prioriteringar osv.
* Drøfte aktuelle saker som rører ved medlemmene sine arbeidstilhøve, til dømes omorganiseringar, budsjett eller bemanning osv.
* Arrangere medlemsmøter for alle eller deler av medlemmane, til dømes eigne møter for barnevern, skule, NAV mv. Det er ofte lettast å få folk til å stille på tema som har direkte relevans til deira eigen jobbsituasjon.

### Klubbar og økonomi

I mange tilhøve kan det være fornuftig at klubben har eigen økonomi. FO Vestland føreslår å gå vidare med modellen om grunnstøtte til klubbane på kr 3000, -pluss kr 50,- pr. medlem. Dette kan søkast som utgiftsdekking etter kvittering, slik at ein ikkje treng eigen kasserar og føring av rekneskap.

Klubbtilskot har som hovudmål å skape grunnlag for aktivitet blant FO sine medlemmer. Ved dokumentert aktivitet, kan aktive klubbar søkje meir tilskot om opprinneleg tildeling set grenser for aktiviteten

### Klubbar i ulike tariffområder

* **Spekter**Dei fleste FO medlemmane i arbeidsgjevarområdet Spekter, høyrer i Vestland til FO-klubben Helse Bergen, Helse Fonna eller Helse Førde.
* **Bufetat**FO medlemmer i Bufetat region Vest, høyrer til FO-klubben Bufetat region Vest. Det er i tillegg klubbar ute i dei ulike regionale arbeidsplassane.
* **Kommunal sektor**Det er vår målsetting å få klubbar i alle kommunar vi har medlemmer. FO-klubben Bergen er den største med over tusen medlemmer. Dei kunne hatt klubbar på ulike arbeidsplassar/ arbeidsområder, men har organisert seg i ein felles klubb. Elles strekk klubbane seg i ulik storleik, frå 2 medlemmer til 50-60 medlemmer i mange mindre kommunar.
* **Privat**Vi har ingen klubbar på noverande tidspunkt. Medlemmane her er spredd på ulike arbeidsplassar og arbeidsgjevarar
* **Virke**Vi har ingen klubber på noverande tidspunkt. Medlemmane her er spredd på ulike arbeidsplassar og arbeidsgjevarar
* **NHO**Vi har ingen klubbar noverande tidspunkt på . Medlemmane her er spreidd på ulike arbeidsplassar og arbeidsgjevarar